**Sesjon NGS 2025**

**Steder under press: Komplekse utfordringer og komplekse steder**

Økende samfunnsmessig kompleksitet setter steder under press. Lokal stedsutvikling forventes i sterkere grad å svare ut globale utfordringer som behov for grønn energi og grønn omstilling. Usikkerhet om fremtidige utviklingsbaner med tanke på demografi og befolkningsutvikling, næringsutvikling, eksempelvis turisme, sosial utvikling, boligbehov og boligpriser, levekår og tilgang på arealer er vanskelig å håndtere. Dette er blant de komplekse saksfelt lokalsamfunn, kommuner og regioner på en eller annen måte må stå i og håndtere. Saksfeltene er ulike, men felles er gjerne det komplekse der fremtidsperspektiver på utvikling utfordres. Ofte forventes det raske avgjørelser på store spørsmål, og delvis er lokale utfordringer av en slik art at man ikke rår over kreftene som virker. Denne sesjonen ønsker velkomment bidrag som belyser slik kompleksitet, og hvordan den håndteres eller kan håndteres.

**Sesjonsledere:**

Mikaela Vasstrøm

Jørn Cruickshank

Grete Rusten

Hilde Nymoen Rørtveit

Ståle Angen Rye

Knut Hidle

**Abstracts sendes til Knut Hidle:** [knut.hidle@uib.no](mailto:knut.hidle@uib.no)